
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3010 

26 Νοεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός του τρόπου λειτουργίας του Κρατικού 
Λαχείου Κοινωνικής Αντίληψης της τεσσαρακο¬ 
στής έβδομης (47ης) έκδοσης του έτους 2013. 1 

Χαρακτηρισμός ως έργου εθνικής σημασίας του έρ¬ 
γου «Φράγμα Τριανταφυλλιάς και συναφή έργα 
Ν. Φλώρινας». 2 


ΑΠΟΦΑΣΕΙ Σ 

Αριθμ. 6032 (1) 


Καθορισμός του τρόπου λειτουργίας του Κρατικού Λαχεί¬ 
ου Κοινωνικής Αντίληψης της τεσσαρακοστής έβδο¬ 
μης (47ης) έκδοσης του έτους 2013. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Α.Ν. 339/1936 «περί Κρατικών Λα¬ 
χείων» (ΦΕΚ 512/Α/20-11 -1936). 

2. Τις διατάξεις του Α.Ν. 2038/1939 «περί τροποποιήσε- 
ως των διατάξεων περί Κρατικών Λαχείων» (ΦΕΚ 454/Α/ 
23-10-1939). 

3. Τις διατάξεις του Α.Ν. 143/1967 (ΦΕΚ 165/Α/30-9-1967), 
«περί συστάσεως Κρατικού Λαχείου υπέρ Κοινωνικής 
Αντίληψης», όπως τροποποιήθηκε με τις διατάξεις της 
παρ. 17 του άρθρου 16 του Ν. 2873/2000 (ΦΕΚ 285/Α/ 
28-12-2000). 

4. Τις διατάξεις του άρθρου 93 του Π.Δ. 284/1988 «Ορ¬ 
γανισμός του Υπουργείου Οικονομικών» (ΦΕΚ 128/Α/ 
14-6-1988 και 165/Α/5-8-1988). 

5. Την υπ’ αριθμ. οικ. 22365/97 απόφαση του Πρωθυπουρ¬ 
γού και του Υπουργού Εργασίας, Κοινωνικής Ασφάλισης 
και Πρόνοιας «καθορισμός αρμοδιοτήτων Υφυπουργού 
Εργασίας, Κοινωνικής Ασφάλισης και Πρόνοιας Βασιλείου 
Κεγκέρογλου» (ΦΕΚ 1667/Β75-7-2013) . 

6. Την υπ’ αριθμ. ΥΠΟΙΚ. 07927 Ε=/2012 απόφαση του 
Πρωθυπουργού και του Υπουργού Οικονομικών «περί 
ανάθεσης αρμοδιοτήτων στον Υφυπουργό Οικονομικών 
Γεώργιο Μαυραγάνη» (ΦΕΚ 2574/Β724-9-2012). 

7. Την υπ’ αριθμ. 1/16-1-2013 πράξη Υπουργικού Συμβου¬ 
λίου περί «Επιλογής και διορισμού Γ ενικού Γ ραμματέα 
Δημοσίων Εσόδων» (ΦΕΚ 18 Υ.Ο.Δ.Δ./17-1-2013) 

8. Την υπ’ αριθμ. Δ6Α 1015213Ε=2013 απόφαση του 
Υπουργού Οικονομικών και του Υφυπουργού Οικονομικών 
«περί μεταβίβασης αρμοδιοτήτων στον Γ ενικό Γ ραμματέα 


της Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών» (ΦΕΚ 13Ο/Β/28-1 -2013). 

9. Τη σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στις συνεδριάσεις στις 
1-10-2013 και 8-10-2013. 

10. Το γεγονός ότι δεν δημιουργείται δαπάνη για τον 
κρατικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 2013, που έχει 
ως ακολούθως: 

1. Έκδοση του Λαχείου 

Για την ΜΖ' (47η) Έκδοση του Κρατικού Λαχείου Κοι¬ 
νωνικής Αντίληψης θα εκτυπωθούν πενήντα (50) σειρές 
Λαχείων ή και όσες περισσότερες θα απαιτηθούν, από 
εκατό χιλιάδες (100.000) λαχεία η κάθε σειρά. Από τις 
σειρές που θα τυπωθούν θα κυκλοφορήσουν μόνον όσες, 
ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 31η Δεκεμβρίου, 
ημέρα Τρίτη και ώρα 5 μ.μ. στην αίθουσα κληρώσεων της 
Διεύθυνσης Κρατικών Λαχείων. 

2. Αριθμός γραμματίων του Λαχείου. 

Τα γραμμάτια του Λαχείου θα φέρουν αριθμούς από 
000001 ως 100.000. 

3. Τα χαρακτηριστικά των γραμματίων του Λαχείου 

Τα γραμμάτια του Λαχείου στη μία όψη τους θα φέρουν, 

εκτός από τον αριθμό τους το έμβλημα του κράτους, τον 
τίτλο του λαχείου, την ημερομηνία έκδοσης, τον αύξοντα 
αριθμό της έκδοσης, την ημερομηνία κλήρωσης, τη σειρά 
στην οποία ανήκουν, την προθεσμία μέσα στην οποία 
πρέπει να εμφανισθούν για πληρωμή των κερδών, την τιμή 
πώλησης, την κωδικοποιημένη γραμμή ταυτοποίησης του 
λαχείου καθώς και τις υπογραφές του Υπουργού Οικονομι¬ 
κών και του Διευθυντή της Διεύθυνσης Κρατικών Λαχείων. 

Στην άλλη όψη τους θα φέρουν εκτυπωμένα κείμενα 
σχετικά με τους λαχνούς, καθώς και τον προορισμό του 
Λαχείου. 

4. Πώληση των γραμματίων του Λαχείου 

Η πώληση των γραμματίων του Λαχείου, που θα κυ¬ 
κλοφορήσει σε πεντάδες συνεχόμενων αριθμών (1-5 και 
6-0), ενεργείται σε ποσότητες των εκατό (100) γραμμα¬ 
τίων, καθώς και σε πολλαπλάσια του αριθμού αυτού ως 
κατωτέρω: 

Α) Με μετρητά: Από το Ταμείο της Διεύθυνσης Κρατι¬ 
κών Λαχείων σε όλους. 

Β) Με πίστωση σε: 

α) Πράκτορες του Εθν. Λαχείου, με εγγυητική επιστολή 
Τράπεζας ή από το εγγυητικό περιθώριο του δοσοληπτι- 
κού τους λογαριασμού. 

β) Λαχειοπώλες, βάσει εγγυητικής επιστολής Τράπεζας, 
που να καλύπτει την αξία των γραμματίων, σύμφωνα 













43462 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με τα οριζόμενα στον ισχύοντα Κανονισμό Ιδρυσης και 
Λειτουργίας Πρακτορείων Κρατικών Λαχείων. 

Τα γραμμάτια που θα πουληθούν με πίστωση πρέπει 
να εξοφληθούν ως εξής: Το 50% στις 14-1-2014 και το 
υπόλοιπο 50% στις 14-2-2014. 

5. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε πέντε 
ευρώ (5 €). 

6. Παρεχόμενη προμήθεια 

Σε όσους προμηθεύονται από τη Διεύθυνση Κρατικών 
Λαχείων γραμμάτια του Λαχείου για μεταπώληση παρέ¬ 
χεται προμήθεια η οποία ορίζεται - γενικά - σε ποσο¬ 
στό 12% επί της ονομαστικής αξίας των αγοραζόμενων 
γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζόμενων γραμματίων σε πράκτο¬ 
ρες και λαχειοπώλες με πίστωση, που θα προμηθευτούν 
από τη Διεύθυνση Κρατικών Λαχείων ποσότητα λαχείων 
άνω των 5.000 γραμματίων και μόνο για την επί πλέον 
ποσότητα του ορίου αυτού σύμφωνα με την παρακάτω 
κλίμακα: 

• Για αγορές γραμματίων από 5.001 έως 50.000 γραμ¬ 
μάτια, χορηγείται πρόσθετη προμήθεια 2,00%. 

• Για αγορές από 50.001 έως 100.000 γραμμάτια και 
μόνο γί αυτές χορηγείται πρόσθετη προμήθεια 2,20%. 

• Για αγορές από 100.001 έως 200.000 γραμμάτια και 
μόνο γί αυτές, χορηγείται πρόσθετη προμήθεια 2,40%, 
ενώ, 

• Για τις αγορές άνω των 200.001 γραμματίων χορηγεί¬ 
ται πρόσθετη προμήθεια 2,70% και μόνο για την επιπλέον 
ποσότητα του ορίου αυτού. 

Η κλίμακα ισχύει για πωλήσεις από 40 σειρές και πάνω. 
Για πωλήσεις λιγότερες των 40 σειρών δεν χορηγείται 
πρόσθετη προμήθεια. 

7. Βασικά κέρδη κλήρωσης 

Στα βασικά κέρδη της κλήρωσης μετέχουν τα γραμμά¬ 
τια όλων των σειρών που κυκλοφόρησαν, εκ των οποίων 
κερδίζουν, τριάντα επτά (37) λαχνοί ως ακολούθως: 

Λαχνοί Κέρδη κατά λαχνό Σύνολο € 

1 χ 4.000.000 € = 4.000.000 € 

4 χ 500.000 € = 2.000.000 € 

1 χ 300.000 € = 300.000 € 

2 χ 200.000 € = 400.000 € 

4 χ 100.000 € = 400 .000 € 

10 χ 50.000 € = 500.000 € 

15 χ 20.000 €_=_300.000 € 

Σύνολο 37 7.900.000 € 

Από χίλια ευρώ (1.000 €) κερδίζουν όλα τα γραμμάτια 
ανεξάρτητα από σειρά που οι αριθμοί τους έχουν τα 
τέσσερα τελευταία ψηφία όμοια με τα τέσσερα τελευ¬ 
ταία ψηφία του πρώτου λαχνού της γενικής κλήρωσης 
που κέρδισε 4.000.000€, με τη σειρά που κληρώθηκαν. 

Από εκατό ευρώ (100 €) κερδίζουν όλα τα γραμμάτια 
ανεξάρτητα από σειρά που οι αριθμοί τους έχουν τα τέσ¬ 
σερα τελευταία ψηφία όμοια με τα τέσσερα τελευταία 
ψηφία του δεύτερου, τρίτου, τέταρτου και πέμπτου λα¬ 
χνού της γενικής κλήρωσης που κέρδισαν από 500.000€, 
με τη σειρά που κληρώθηκαν. 

Επίσης κερδίζουν από πέντε ευρώ (5 €) όλα τα γραμμά¬ 
τια ανεξάρτητα από σειρά που οι αριθμοί τους έχουν τα 
δύο τελευταία ψηφία όμοια με τα δύο τελευταία ψηφία 
του πρώτου, δεύτερου, τρίτου, τέταρτου και πέμπτου λα¬ 
χνού της γενικής κλήρωσης, με τη σειρά που κληρώθηκαν. 

8. Πρόσθετα κέρδη κλήρωσης 

Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά κερ¬ 
δίζουν: 

α) Από 10.000 €, όλα τα γραμμάτια στις άλλες σειρές 
που έχουν τον ίδιο αριθμό με αυτόν που κληρώθηκε 
πρώτος στη γενική κλήρωση και κέρδισε 4.000.000 €. 

β) Από 5.000 € όλα τα γραμμάτια στις άλλες σειρές που 
έχουν τους ίδιους αριθμούς με αυτούς που κληρώθηκαν 


δεύτερος, τρίτος, τέταρτος και πέμπτος στη γενική κλή¬ 
ρωση και κέρδισαν από 500.000 €. 

γ) Από 3.000 € όλα τα γραμμάτια στις άλλες σειρές 
που έχουν τους ίδιους αριθμούς με τον έκτο λαχνό της 
γενικής κλήρωσης και κέρδισε 300.000 €. 

δ) Από 2.000 € όλα τα γραμμάτια στις άλλες σειρές 
που έχουν τους ίδιους αριθμούς με τον έβδομο και όγδοο 
λαχνό της γενικής κλήρωσης και κέρδισαν από 200.000 €. 

ε) Από 1.000 € όλα τα γραμμάτια στις άλλες σειρές που 
έχουν τους ίδιους αριθμούς με τους επόμενους 4 λαχνούς 
της γενικής κλήρωσης και κέρδισαν από 100.000 € . 

ζ) Από 500 € όλα τα γραμμάτια στις άλλες σειρές 
που έχουν τους ίδιους αριθμούς με τους επόμενους 10 
λαχνούς της γενικής κλήρωσης και κέρδισαν από 50.000 
€ και 

η) Από 200€ όλα τα γραμμάτια στις άλλες σειρές που 
έχουν τους ίδιους αριθμούς με τους τελευταίους 15 λα¬ 
χνούς της γενικής κλήρωσης και κέρδισαν από 20.000€. 

Εφόσον τα διανεμόμενα τελικά κέρδη υπολείπονται του 
κατωτάτου ορίου, όπως τούτο ορίζεται στην παράγρα¬ 
φο 9 της παρούσας, θα κληρωθεί ένας ή περισσότεροι 
λαχνοί αξίας όχι μεγαλύτερης των 100.000 €, που μαζί 
με τα πρόσθετα κέρδη τους, ανά σειρά, θα κερδίζουν 
το ποσό που απαιτείται για να συμπληρωθεί το ως άνω 
ποσοστό ή θα χρησιμοποιηθεί για τη δημιουργία λαχνών 
ειδικής κλήρωσης σύμφωνα με απόφαση της Επιτροπής 
Διοίκησης Κρατικών Λαχείων και κατόπιν εισήγησης της 
Διεύθυνσης Κρατικών Λαχείων. 

9. Διανεμητέα κέρδη 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 55,% των ακαθάριστων 
εισπράξεων του λαχείου. 

10. Τρόπος κλήρωσης 

Χρησιμοποιούνται πέντε ανεξάρτητα στοιχεία ηλεκτρο- 
μηχανικών κληρωτίδων και μια πνευματοδυναμική κληρω¬ 
τίδα. Οι πέντε ηλεκτρομηχανικές κληρωτίδες περιέχουν η 
κάθε μία στον κυλινδρικό τροφοδότη της δέκα σφαιρίδια 
που στο εξωτερικό μέρος καθενός είναι γραμμένος ένας 
μονοψήφιος αριθμός από το 0 έως το 9. Μέσα στην πνευ¬ 
ματοδυναμική κληρωτίδα ρίχνονται τόσα σφαιρίδια, όσες 
είναι οι σειρές του λαχείου που κυκλοφόρησαν. 

Στο εξωτερικό καθενός από τα σφαιρίδια της πνευμα- 
τοδυναμικής κληρωτίδας είναι γραμμένος ένας αριθμός 
που αντιστοιχεί στον αριθμό μίας των σειρών του λα¬ 
χείου που κυκλοφόρησαν. 

Μετά από αυτά, τίθενται σε κίνηση οι πέντε ηλεκτρο¬ 
μηχανικές κληρωτίδες και μόλις σταματήσουν, οι αριθμοί 
των σφαιριδίων που έχουν εγκλωβιστεί τυχαία στους 
κυλινδρικούς τροφοδότες, διαβαζόμενοι από τα αριστερά 
προς τα δεξιά, όπως φαίνονται από τη θέση των θεατών, 
σχηματίζουν έναν ενιαίο αριθμό. Στη συνέχεια τίθεται 
σε κίνηση η πνευματοδυναμική κληρωτίδα και εξάγεται 
ένα σφαιρίδιο. 

Ο αριθμός που σχηματίζεται από τις πέντε ηλεκτρομη¬ 
χανικές κληρωτίδες προσδιορίζει τον αριθμό του γραμ¬ 
ματίου που κερδίζει τον Α' λαχνό των 4.000.000€, ενώ ο 
αριθμός που είναι γραμμένος στο σφαιρίδιο που βγήκε 
από την πνευματοδυναμική κληρωτίδα προσδιορίζει τη 
σειρά στην οποία ανήκει ο αριθμός που κερδίζει. 

Μετά την κλήρωση του λαχνού αυτού, κερδίζουν αυτο¬ 
μάτως τον δεύτερο, τρίτο, τέταρτο και πέμπτο λαχνό από 
500.000€ ο ένας, οι υπόλοιποι 4 λαχνοί της ίδιας πεντά¬ 
δας με αυτή του πρώτου λαχνού, χωρίς να κληρωθούν 
και ανήκουν στην ίδια σειρά. (ΠΕΝΤΑΔΥΜΟΣ ΛΑΧΝΟΣ). 

Κατά τον ίδιο τρόπο κλήρωσης προσδιορίζεται το 
γραμμάτιο, το οποίο θα κερδίσει τον έκτο, τον έβδομο 
κ,λπ. λαχνό, μέχρι να εξαντληθούν οι τριάντα επτά (37) 
λαχνοί που αναφέρονται στην παρ. 7 της παρούσας, κα¬ 
θώς και οι τυχόν επιπλέον λαχνοί εφόσον θα υπάρχει 
υπολειπόμενο αδιάθετο ποσό κερδών. 

Με απόφαση της Επιτροπής Διοίκησης Κρατικών Λα¬ 
χείων θα καθορισθεί επίσης το ποσό που θα κερδίζουν 

οι πρόσθετοι αριθμοί των τυχόν επιπλέον λαχνών στις 
άλλες σειρές. 

Μετά την ανάγνωση των αριθμών, τα σφαιρίδια που 
έχουν εγκλωβιστεί στους τροφοδότες των ηλεκτρομη- 
χανικών κληρωτίδων, επαναφέρονται μηχανικά στο δά¬ 
πεδο του χώρου ανάδευσης, ενώ το σφαιρίδιο που έχει 
απελευθερωθεί από την πνευματοδυναμική κληρωτίδα, 
ρίχνεται πάλι σ’ αυτήν πριν το σχηματισμό των επόμενων 
τυχερών αριθμών. 

Σε περίπτωση κατά την οποία, ο πρώτος λαχνός των 
βασικών κερδών της γενικής κλήρωσης κληρωθεί σε 
γραμμάτιο που δεν πουλήθηκε, η κλήρωση επαναλαμ¬ 
βάνεται ως προς τη σειρά. 

Μετά τη γενική διενεργείται η ειδική κλήρωση, εφόσον 
συντρέχουν οι προϋποθέσεις της τελευταίας παραγρά¬ 
φου του άρθρου 8 της παρούσας, στην οποία μετέχουν 
όλα τα γραμμάτια, ανεξάρτητα από σειρά, τα οποία δεν 
κληρώθηκαν κατά τη γενική κλήρωση. 

Τα γραμμάτια που κατά τη γενική κλήρωση κερδίζουν 
από 5 € το καθένα ως προς τη συμμετοχή τους στην κλή¬ 
ρωση που συνεχίζεται, δε θεωρούνται ότι κληρώθηκαν. 

Για τη διενέργεια της ειδικής κλήρωσης, χρησιμοποι¬ 
ούμε μόνο τις πέντε ηλεκτρομηχανικές κληρωτίδες και 
τα σφαιρίδια που βρίσκονται στο χώρο ανάδευσής τους. 

Στη συνέχεια, τίθενται σε κίνηση οι πέντε ηλεκτρομη¬ 
χανικές κληρωτίδες και όταν σταματήσουν, οι αριθμοί 
των σφαιριδίων που έχουν εγκλωβιστεί τυχαία στους κυ¬ 
λινδρικούς τροφοδότες, σχηματίζουν κατά τον τρόπο που 
περιγράφεται παραπάνω, τον αριθμό των γραμματίων, 
τα οποία, ανεξάρτητα από σειρά, κερδίζουν κατά σειρά, 
τους λαχνούς των βασικών κερδών κάθε σειράς όπως 
αυτοί προσδιορίζονται από την απόφαση της Επιτροπής 
Διοίκησης Κρατικών Λαχείων. 

Μετά την ανάγνωση των αριθμών των σφαιριδίων, αυτά, 
όπως και κατά τη γενική κλήρωση επαναφέρονται με 
μηχανικό τρόπο στο δάπεδο των χώρων ανάδευσης. 

Εάν κατά τη διαδρομή, τόσο της γενικής όσο και της 
ειδικής κλήρωσης, εξαχθεί αριθμός γραμματίου που κλη¬ 
ρώθηκε ήδη, η κλήρωση επαναλαμβάνεται ως προς τον 
αριθμό. 

Επίσης εάν σχηματισθεί ο αριθμός 00000 θεωρείται 
ότι κληρώθηκε ο αριθμός 100.000. 

Η Διεύθυνση Κρατικών Λαχείων, πριν από την έναρξη 
της κλήρωσης καταθέτει στην Επιτροπή Διοίκησης Κρα¬ 
τικών Λαχείων πίνακα των γραμματίων του Λαχείου που 
δεν πουλήθηκαν. Ο πίνακας αυτός είναι υπογεγραμμένος 
από τους: Διευθυντή της Διεύθυνσης Κρατικών Λαχείων, 
Προϊστάμενο του Τμήματος Εποπτείας και Εσωτερικού 
Ελέγχου και Προϊστάμενο Γραμματείας της ίδιας Υπηρε¬ 
σίας και θεωρημένος, πριν από την έναρξη της κλήρωσης, 
από τον Πρόεδρο της Επιτροπής Διοίκησης Κρατικών 
Λαχείων. 

Όλα τα γραμμάτια που δεν πουλήθηκαν, εκτός από 
εκείνα τα οποία κερδίζουν - τυχόν - ποσά από τα πρόσθε¬ 
τα κέρδη της γενικής και ειδικής κλήρωσης κάθε σειράς, 
μετά την κλήρωση καταστρέφονται με πολτοποίηση. Γ ια 
την καταστροφή συντάσσεται σχετικό πρωτόκολλο, το 
οποίο υπογράφεται από το Διευθυντή της Διεύθυνσης 
Κρατικών Λαχείων, τον Προϊστάμενο του Τμήματος Επο¬ 
πτείας και Εσωτερικού Ελέγχου και τον Προϊστάμενο 
Γ ραμματείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: 
α) της γενικής κλήρωσης και β) της κλήρωσης κάθε 
σειράς, εκφωνούνται από υπαλλήλους της Διεύθυνσης 
Κρατικών Λαχείων και καταγράφονται σε αριθμημένα 
τεμάχια χάρτου. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που υπογράφεται από την ίδια, τα μέλη και τον 


Πρόεδρο της Επιτροπής Διοίκησης Κρατικών Λαχείων. 

Με βάση το πρωτόκολλο αυτό εκδίδεται από τη Διεύ¬ 
θυνση Κρατικών Λαχείων ο επίσημος πίνακας κερδών, 
με τον οποίο - αποκλειστικά - ενεργούνται οι πληρωμές 
των κερδών. 

11. Πληρωμή των κερδών 

Τα κέρδη καταβάλλονται βάσει του επίσημου πίνακα 
κερδών, μόνο με την εμφάνιση και παράδοση στη Δι¬ 
εύθυνση Κρατικών Λαχείων, του ίδιου του γραμματίου 
που κέρδισε και μετά την εξακρίβωση της γνησιότητάς 
του και επιβάλλεται φόρος σύμφωνα με τις εκάστοτε 
ισχύουσες διατάξεις. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος. 

12. Παραγραφή 

Το δικαίωμα για είσπραξη κέρδους παραγράφεται μετά 
την πάροδο τεσσάρων (4) μηνών από την ημέρα της 
κλήρωσης. Τα κέρδη που παραγράφονται περιέρχονται 
στο Δημόσιο και διατίθενται κατά το νόμο. 

13. Γενικά Έξοδα 

Τα έξοδα κάθε μορφής, ήτοι εκτύπωσης, διανομής, δια¬ 
χείρισης κ.λπ. καθορίζονται με απόφαση της Επιτροπής 
Διοίκησης Κρατικών Λαχείων. 

14. Διαφήμιση - Προβολή 

Ποσοστό μέχρι 6% επί των ακαθάριστων εισπράξεων 
του Λαχείου διατίθεται για τη διαφήμιση, προώθηση και 
προβολή του Κρατικού Λαχείου Κοινωνικής Αντίληψης. 

15. Νομικές σχέσεις προς το Λαχείο 

Η Διεύθυνση Κρατικών Λαχείων δεν φέρει καμία ευθύνη 
για γεγονότα που δεν προβλέπονται από την απόφαση 
αυτή ή για πράξεις ή παραλείψεις των πωλητών των 
λαχείων που έγιναν κατά παράβαση αυτής. 

Η τυχόν αναγραφή επί του γραμματίου ονόματος, ή 
ονομάτων, σε ένδειξη ιδιοκτησίας, ή συνιδιοκτησίας, δεν 
έχει ισχύ απέναντι στη Διεύθυνση Κρατικών Λαχείων. 

Γραμμάτια του λαχείου μπορεί να στέλνονται, μετά 
από αίτηση των ενδιαφερομένων, ταχυδρομικώς ή με 
εξουσιοδοτημένες ιδιωτικές ταχυδρομικές εταιρείες και 
με δική τους αποκλειστικά ευθύνη. 

Γ ραμμάτια που πουλήθηκαν δεν γίνονται δεκτά για επι¬ 
στροφή, εκτός αν η διάθεσή τους στο αγοραστικό κοινό 
είναι αδύνατη για λόγους ανώτερης βίας. Η Διεύθυνση 
Κρατικών Λαχείων δύναται να προβαίνει στη δημοσίευση 
των φωτογραφιών και λοιπών στοιχείων των τυχερών 
καθώς και στην τηλεοπτική παρουσίαση, εφόσον αυτοί 
συναινούν. 

Με απόφασή της η Επιτροπή Διοίκησης Κρατικών Λα¬ 
χείων, μπορεί να αλλάζει και να καθορίζει τον τρόπο 
διεξαγωγής της κλήρωσης καθώς επίσης να μεταβάλει 
τα χρησιμοποιούμενα υλικά της κλήρωσης δηλαδή κλη¬ 
ρωτίδες, σφαιρίδια κ.λπ. 

16. Διαχειριστικές και λογιστικές ενέργειες 

Η Διεύθυνση Κρατικών Λαχείων, ως προς τις διαχει¬ 
ριστικές και λογιστικές ενέργειες, πρέπει να ακολουθεί 
όσα ισχύουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση αυτή, 
ρυθμίζεται με απόφαση της Επιτροπής Διοίκησης Κρα¬ 
τικών Λαχείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2013 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ, ΚΟΙΝΩΝΙΚΗΣ 

ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΜΑΥΡΑΓΑΝΗΣ ΒΑΣΙΛΕΙΟΣ ΚΕΓΚΕΡΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 2664/ΚΕ.2450Β (2) 

Χαρακτηρισμός ως έργου εθνικής σημασίας του έργου 
«Φράγμα Τριανταφυλλιάς και συναφή έργα Ν. Φλώρινας» 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Α. Σύμφωνα με τις διατάξεις : 

1. Του Ν. 3669/2008 (ΦΕΚ 116/Α/18-6-2008) «Κύρω¬ 
ση της κωδικοποίησης της νομοθεσίας κατασκευής 
δημοσίων έργων (ΚΔΕ)», όπως συμπληρώθηκε με το 
Ν. 4070/2012 (ΦΕΚ 82/Α/10-4-2012), τροποποιήθηκε με το 
Ν. 4146/2013 (ΦΕΚ 90/Α/18-4-2013) και συμπληρώθηκε με 
το Ν.4155/2013 (ΦΕΚ 120/Α/29-5-2013) και το Ν. 4156/2013 
(ΦΕΚ 122/Α/31 -5-2013) και ισχύει μέχρι σήμερα. 

2. Του Ν. 3614/2007 (ΦΕΚ 267/Α/3-12-2007) «Διαχείριση, 
έλεγχος και εφαρμογή αναπτυξιακών παρεμβάσεων για 
την προγραμματική περίοδο 2007-2013, όπως τροποποι¬ 
ήθηκε με το Ν. 4072/2012 (ΦΕΚ 86/Α/11-4-2012), συμπλη¬ 
ρώθηκε με το Ν. 4093/2012 (ΦΕΚ 222/Α/12-11-2012) και το 
Ν. 4156/2013 (ΦΕΚ 122/Α/31-5-2013) και ισχύει μέχρι σήμερα. 

3. Της με αρ. Δ16α/04/773/29-11-90 Κοινής απόφασης του 
Υπουργού Προεδρίας και του Αναπλ. Υπουργού ΠΕ.ΧΩ.Δ.Ε. 
«Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών» (ΦΕΚ.746/Β/30-11-90). 

4. Της με αρ. 2876/7-10-2009 απόφασης του Πρωθυ¬ 
πουργού «Αλλαγή τίτλου Υπουργείων», με την οποία το 
Υπουργείο Περιβάλλοντος, Χωροταξίας και Δημοσίων έρ¬ 
γων μετονομάζεται σε Υπουργείο Περιβάλλοντος, Ενέρ¬ 
γειας και Κλιματικής Αλλαγής (ΦΕΚ.2234/Β/7-10-2009). 

5. Του Π.Δ. 189/2009 (ΦΕΚ 221/Α/5-11-2009) «Καθορισμός 
και ανακατανομή των αρμοδιοτήτων των Υπουργείων», 
με το οποίο από το Υπουργείο Περιβάλλοντος, Ενέργειας 
και Κλιματικής Αλλαγής μεταφέρονται ως σύνολο αρ¬ 
μοδιοτήτων υπηρεσιών και προσωπικού στο Υπουργείο 
Υποδομών, Μεταφορών και Δικτύων η Γενική Γραμματεία 
Δημοσίων έργων, (παρ. 2, άρθρο 6). 

6. Του ΠΔ. 49/2012 (ΦΕΚ 98/Α/27-4-2012), "Τροποποίηση του 
Π.Δ.352/03 (ΦΕΚ 317/Α/31-12-2003), «Τροποποίηση των διατά¬ 
ξεων που αφορούν στην Ειδική Υπηρεσία Δημοσίων Έργων 
για τη μελέτη και κατασκευή οδικών σηράγγων και λοιπών 
υπογείων έργων (ΕΥΔΕ/ΟΣΥΕ)»”, όπως τροποποιημένο ισχύει. 

7. Της με αρ. Δ17α/05/62/Φ.2.2.1/31 -3-2010 (ΦΕΚ 463 Β'/19-4- 
2010) απόφασης Υπουργού ΥΠΟ.ΜΕ.ΔΙ. «Τροποποίηση της 
υπ’ αρ. Δ17γ/08/45/Φ.2.2.1/13-3-2007 (ΦΕΚ.447Β73-4-2007) 
"Μεταβίβαση αρμοδιοτήτων Προϊσταμένης Αρχής στις 
συμβάσεις Δημοσίων Έργων αρμοδιότητας Υπουργείου 
Περιβάλλοντος Χωροταξίας και Δημοσίων Έργων”». 

8. Του Ν. 3861/2010 (ΦΕΚ 112/Α/13-7-2010 «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο «Πρόγραμμα Διαύγεια» και 
άλλες διατάξεις». 

9. Του Π.Δ. 81/2002 (ΦΕΚ 57 Α') με το οποίο έγινε συγ¬ 
χώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

10. Του Π.Δ. 185/2009 (ΦΕΚ 213 Α') με το οποίο έγινε ανα¬ 
σύσταση του Υπουργείου Οικονομικών, συγχώνευση του 
Υπουργείου Οικονομίας και Οικονομικών με τα Υπουργεία 
Ανάπτυξης και Εμπορικής Ναυτιλίας, Αιγαίου και Νησιω¬ 
τικής Πολιτικής και μετονομασία του σε "Υπουργείο Οι¬ 
κονομίας, Ανταγωνιστικότητας και Ναυτιλίας". 

11. Του Π.Δ. 65/2011 (ΦΕΚ 147 Α') με το οποίο έγινε συγχώ¬ 
νευση των Υπουργείων Οικονομίας, Ανταγωνιστικότητας και 
Ναυτιλίας και Θαλάσσιων Υποθέσεων, Νήσων και Αλιείας στο 
Υπουργείο Ανάπτυξης, Ανταγωνιστικότητας και Ναυτιλίας. 

12. Του Π.Δ.118/2013 (ΦΕΚ 152/Α/25-6-2013, άρθρο 1) «Τρο¬ 
ποποίηση του Π.Δ. 85/2012 (ΦΕΚ 141/Α/21-6-2012)- «Ιδρυ¬ 
ση Υπουργείου Υποδομών, Μεταφορών και Δικτύων και 
Υπουργείου Πολιτισμού και Αθλητισμού και μετονομα¬ 
σία των Υπουργείων Ανάπτυξης, Ανταγωνιστικότητας, 


Υποδομών, Μεταφορών και Δικτύων, και Παιδείας και 
Θρησκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως». 

13. Του Π.Δ.119/2013 (ΦΕΚ.153/Α/25-6-2013) «Διορισμός 
Αντιπροέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

14. Της με αρ. 1181/9-7-2013 (ΦΕΚ.332/Υ.Ο.Δ.Δ./11-7-2Θ13) 
κοινής απόφασης του Πρωθυπουργού και Υπουργού Υ.ΜΕ. 
ΔΙ. «Διορισμός Γενικού Γραμματέα ΔημοσίωνΈργων του 
Υπουργείου Υποδομών, Μεταφορών και Δικτύων». 

Β. Έχοντας υπόψη: 

15. Τη διάταξη του άρθρου 9Β1.4 α του ν. 2947/2001 «Ολυ¬ 
μπιακή φιλοξενία, Ολυμπιακά έργα και λοιπές διατάξεις» 
(ΦΕΚ Α'228), σύμφωνα με την οποία, με κοινή απόφαση των 
Υπουργών Εθνικής Οικονομίας, Ανάπτυξης και Περιβάλλο¬ 
ντος, Χωροταξίας και Δημοσίων Έργων, μπορεί δημόσια 
έργα να χαρακτηρίζονται ως «έργα εθνικής σημασίας», 
προκειμένου με την απόφαση έγκρισης περιβαλλοντικών 
ορών να καθορίζονται και οι λοιποί όροι, περιορισμοί και 
απαγορεύσεις που προκύπτουν από την ισχύουσα λατομική 
νομοθεσία (άρθρο 8 παρ. 2 ν. 1428/1984, όπως τροποποι¬ 
ήθηκε με το άρθρο 8 του ν. 2115/1993 και έκτοτε ισχύει) 
σχετικά για την ίδρυση λατομείων αδρανών υλικών που 
είναι αναγκαία για την εκτέλεση αυτών. 

16. Την Α.Π. Δ7οικ/11129/19-9-1988/ΥΠΕΧΩΔΕ απόφαση, με 
την οποία ορίσθηκε ως «έργο εθνικού επιπέδου» η Προμε¬ 
λέτη Φραγμάτων Πεδιάδας Φλώρινας (αρ. Μελέτης 8872702) 
στην οποία περιλαμβάνεται το φράγμα Τ ριανταφυλλιάς. 

17. Το ενάριθμο έργο 2002ΣΕ07200000 «Φράγμα Τρια¬ 
νταφυλλιάς και συναφή έργα Ν. Φλώρινας» ΣΑΕ 072 με 
συνολικό προϋπολογισμό 65.000.000,00 ευρώ. 

18. Το από 12-4-2013 Εργολαβικό Συμφωνητικό μεταξύ 
του Ελληνικού Δημοσίου και της Κ/Ξ «ΤΕΝΑ ΑΤΕΒΕ - 
ΑΚΜΗ ΑΤΕ» για την εκτέλεση του έργου «Αποπεράτωση 
Φράγματος Τριανταφυλλιάς στο Ν. Φλώρινας» ΚΕ 2450 
Β το οποίο εκτελείται. 

19. Το από 4-12-2009 συμφωνητικό ανάθεσης της μελέ¬ 
της «Μελέτη αρδευτικών δικτύων πεδιάδας Φλώρινας» ΜΣ 
830 η οποία ολοκληρώνεται σύντομα και στη συνέχεια 
θα δημοπρατηθεί η κατασκευή τους. 

20. Το γεγονός ότι από την παρούσα απόφαση δεν προ- 
καλείται δαπάνη σε βάρος του τακτικού προϋπολογισμού. 

Και Επειδή: 

1. Το Φράγμα Τριανταφυλλιάς κατασκευάζεται με σκοπό 
την άρδευση καλλιεργούμενων εκτάσεων της πεδιάδας 
της Φλώρινας καθώς επίσης και την ύδρευση της πόλης 
της Φλώρινας για την κάλυψη εκτάκτων αναγκών της. 

2. Το εν λόγω έργο κατασκευάζεται σε μια ιδιαίτερα ευ¬ 
αίσθητη παραμεθόρια περιοχή «εθνικής σημασίας» και θα 
επιφέρει θετικές επιπτώσεις στην αναπτυξιακή δυναμική, 
την κοινωνική συνοχή την απασχόληση και την οικονομία 
όχι μόνο της περιοχής αλλά και σε εθνικό επίπεδο. 

3. Απαιτείται συντονισμός των διαδικασιών σε ότι αφορά 
στις υποχρεώσεις του Δημοσίου για την έκδοση πάσης φύ- 
σεως αδειών και διαθεσιμότητας του χώρου εκτέλεσης έργου 
κ,λπ. όπως είναι οι αδειοδοτήσεις που απαιτούνται σύμφωνα 
με το άρθρο 8 του Ν.1428/1984 όπως τροποποιήθηκε, συμπλη¬ 
ρώθηκε από 9-10-2001 με την παρ. 2 της περίπτωσης Β του 
άρθρου 9 του Ν. 2947/2001, αποφασίζουμε: 

Χαρακτηρίζουμε ως Έργο Εθνικής Σημασίας το έργο: 

«Φράγμα Τ ριανταφυλλιάς και συναφή έργα Ν. Φλώρινας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2013 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΥΠΟΔΟΜΩΝ, ΜΕΤΑΦΟΡΩΝ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΜΙΧΑΗΛ ΧΡΥΣΟΧΟΪΔΗΣ 

